Chickamauga
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Chickamauga er et slagsted i USA i delstaten Georgia. Stedet er først og fremst kjent for et stort slag under den amerikanske borgerkrigen (19.–20. september 1863), der de Sørstatskonføderasjonen under Braxton Bragg slo unionstroppene under William Starke Rosecrans.
Slagstedet inngår i Chattanooga and Chickamauga National Military Park. 15th Wisconsin Regiment, også kjent som «Norwegian Regiment» med blant annet «Valdres kompani» under oberst Hans Christian Heg fra Lier, kom under krigsild og led store tap. Oberst Heg var blant de falne. Sørstatshæren hadde 18 000 drepte og sårede, unionshæren 16 000.Stedet ligger 20 km sør for Chattanooga, Tennessee, og har 3 144 innbyggere (US Census, 2017). Les mer i Store norske leksikon den amerikanske borgerkrigen USA Eksterne lenker National Park Service om Chattanooga & Chickamauga National Military Park